Секторот за инспекциски надзор во областа на социјалната заштита и заштита на децата при Министерството за социјална политика, демографија и млади преку инспекторите за социјална заштита, Никола Димитровски со службена легитимација број 28-0003 и Мијалче Стојанов со службена легитимација број 28-0005, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Берово, со седиште на ул.Младински кеј број 2-а, Берово, застапуван од В.Д Директорот Даринка Шоповска Ружински, со Записник ИП1 број 16-253 од 23.08.2024 година ја утврди фактичката состојба и врз основа на член 338 став 1 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023), го донесе следното

**Р Е Ш Е Н И Е**

Се наредува на Даринка Шоповска Ружински, В.Д Директор на ЈУ Меѓуопштински центар за социјална работа Берово (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

 1. Центарот, во предметот на корисникот З. В. во индивидуалниот план да ги определи целите што се планираат да се постигнат и мерките и активностите што ќе се превземат за помош на корисникот, да се определат носителите на мерките според природата на социјалниот ризик на корисникот и точно да се определи времето за спроведување на мерките и активностите. Центарот при изготвување на индивидуалниот план да соработува со носителите на мерките кои планираат да се реализираат со цел за зајакнување на капацитетите на корисникот за водење независен живот, согласно член 2 став 1 алинеја 2 и 4 и член 275 и 278 од Законот за социјалната заштита.

**Рокот за извршување на изречената инспекциска мерка изнесува 30 дена по приемот на решението**

 2. Раководното или друго овластено лице во установата за социјална заштита е должно веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

 3. Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за социјална политика, демографија и млади, врз основа на член 329 став 1 алинеја 3 од Законот за социјалната заштита, преку инспекторите за социјална заштита Никола Димитровски со службена легитимација број 28-0003 и Мијалче Стојанов со службена легитимација број 28-0005, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Берово, застапувано од Даринка Шоповска Ружински В.Д Директор и состави Записник бр.16-253 од 23.08.2024 година, во кој се констатирани недостатоци и неправилности во постапката за остварување на правото на паричен надоместок за помош и нега од друго лице.

Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение.

 **Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерството за социјална политика, демографија и млади под ИП1 број 16-253 од 02.09.2024 година.

 **Инспектори за социјална заштита:**

 **Виш инспектор-Никола Димитровски**

 **Инспектор- Мијалче Стојанов**